07/11/2016 | Administración LocalMunicipal
A Coruña
Educación
Bases reguladoras do programa educativo municipal “A coruña no mundo: bolsas de estudos Junior Year 2017-2018.1º de bacharelato en EE. UU.”

Bases do Programa Educativo Municipal A Coruña no Mundo: Bolsas de Estudos Junior Year 2017/2018 1º de Bacharelato en EE. UU. OBXECTO 1. O Concello da Coruña, por medio da Concellaría de Xustiza Social e Coidados, convoca o programa “A Coruña no Mundo: Bolsas de Estudos Junior Year 2017/2018 - 1º de Bacharelato en EE. UU.”, no que se ofrece a oportunidade ao alumnado de 4º da ESO residente na cidade da Coruña de cursar o Grao 11 en EE. UU. ―equivalente a 1º de Bacharelato― así como de adquirir un dominio avanzado da lingua inglesa e un coñecemento real doutra cultura. Asemade, constitúe o obxecto do programa a educación das persoas participantes no respecto á diversidade cultural, racial, sexual. e a igualdade de oportunidades entre mulleres e homes. DESCRICIÓN 2. A estadía en EE. UU. comeza en agosto de 2017 e finaliza en xuño de 2018, incluídas as vacacións escolares de Nadal e Semana Santa.3. O programa oferta un mínimo de 50 bolsas, que poderán chegar a 60.4. A xestión dos servizos que compoñen este programa realízaos de forma indirecta o Concello, mediante contrato de prestación de servizos coa empresa xestora do contrato.5. O programa inclúe os seguintes servizos mínimos: a) Viaxe e desprazamentos de ida e volta dende A Coruña até a poboación de destino en EE. UU. para cada participante. b) Estadía en EE. UU. durante o período correspondente a un curso académico neste país, vivindo cunha familia estadounidense que participa voluntariamente no programa. c) Escolarización nun centro educativo público norteamericano ( High School ), en réxime de libre elección das materias ofertadas que mellor se correspondan co nivel de 1º de Bacharelato do sistema educativo español, dentro do marco normativo estabelecido polo Ministerio de Educación, Cultura e Deporte e a Consellaría de Cultura, Educación e Ordenación Universitaria, para a validación destes estudos. d) Seguimento e control, por persoal especializado, da vida da/o alumno/a na familia de acollida, do seu comportamento e rendemento académico no centro, así como da súa vida social. e) Organización, como mínimo, dunha xornada de preparación específica para todo o alumnado participante no programa. f) Tramitación e obtención do visado de entrada en EE. UU. na súa embaixada en Madrid, incluíndo a viaxe e estadía precisas para tal fin. g) Validacións dos estudos realizados polo alumnado nos EE. UU. diante da Administración Educativa. h) Certificado oficial acreditativo do nivel acadado consonte o Marco Común Europeo de Referencia para as Linguas (MCERL). i) Asistencia sanitaria e seguro de responsabilidade civil.6. O programa poderá incluír os seguintes servizos complementarios: a) Realización dun curso intensivo de inglés durante o mes de xullo, cunha duración de 50 horas, que se centrará en situacións cotiáns relacionadas coas viaxe e a estadía en EE. UU. b) “Diñeiro de peto” por un importe de até 100,00€ mensuais durante os meses de estadía en EE. UU. c) Servizo de acompañamento nas viaxes dende A Coruña até o aeroporto de destino e viceversa.7. O alumnado seleccionado poderá ser beneficiario dunha bolsa total ou parcial en función das circunstancias económicas familiares.8. Bolsa total. Serán beneficiarias/os de bolsa total os/as participantes seleccionados/as que non superen os 9 000,00 € anuais de renda per cápita. O cálculo da renda efectuarase consonte se estabelece nas presentes bases.9. Bolsa parcial. O Concello asumirá un máximo do 95% e un mínimo do 5% do custo total das prazas do alumnado seleccionado que supere os 9 000,00 € anuais per cápita. As familias do alumnado beneficiario de bolsa parcial asumirán un mínimo do 5% e un máximo dun 95% do prezo da praza. As porcentaxes que corresponde aboar ás familias variarán en función da renda per cápita e son as que se indican no seguinte cadro: 10. O alumnado seleccionado está obrigado a participar en cantas viaxes e reunións sexan convocadas, así como a facer efectivo, no seu caso, a porcentaxe que lle corresponda do custo da súa participación no programa nos prazos establecidos polo Servizo Municipal de Educación (en adiante, SME), que serán publicados na web educativa municipal (www.edu. coruna. es). O incumprimento destas obrigas implicará a exclusión do programa logo de resolución motivada do órgano competente. O alumnado seleccionado que desexe causar baixa no programa deberá presentar no prazo que indique o SME un escrito de renuncia dirixido ao mesmo. A devolución da cota na súa totalidade realizarase unicamente cando existan razóns xustificadas e sobrevidas (enfermidade, accidente.) posteriores ao abono, e coa data límite que se indique no calendario que publique o SME. Despois desa data non existirá dereito a devolución de cota. En ningún caso se considerará causa xustificada a obtención dunha bolsa de estudos ofertada por outra Administración ou entidade.11. O alumnado afectado por algunha discapacidade poderá participar no programa cando sexa posíbel atopar un fogar de acollida e un centro educativo axeitados ás súas necesidades específicas.12. A entidade estadounidense responsábel da xestión do programa por delegación do seu Goberno Federal pode ordenar a baixa dos participantes no programa. Así mesmo, o Concello poderá acordar a baixa por incumprimento das obrigas estabelecidas nestas bases, entre elas: a) O non pagamento do custo fixado nos prazos estabelecidos polo SME. b) A falsidade da documentación ou condicións requiridas para a concesión da participación no programa ou a ocultación daquelas que tivesen impedido esta concesión, sen prexuízo das responsabilidades legais nas que se puideran incorrer. c) A incompatibilidade ou inadaptación para permanecer no programa. d) A falta de comunicación de calquera circunstancia que perturbe a estancia do alumnado nos EE. UU. e) A falta de asistencia ás actividades escolares obrigatorias no centro norteamericano. f) Todas as obrigas estabelecidas no programa do Goberno Federal dos EE. UU. en relación á incorporación de alumnado estranxeiro nos centros educativos do país. g) A aceptación por parte do SME da proposta razoada de baixa cursada pola contratista do Concello que presta o servizo de xestión do programa.13. As baixas no programa acordaranse por resolución do órgano municipal competente e notificaranse á persoa interesada de acordo co previsto na Lei 39/2015, do 1 de outubro, do Procedemento Administrativo Común das Administracións Públicas.14. No caso de que un/ha participante decidise pola súa libre iniciativa abandonar o programa antes da súa finalización, o custe íntegro da viaxe de regreso será responsabilidade da súa familia. Porén, a contratista deberá prestarlle o apoio necesario para garantir a súa seguridade durante esta viaxe.15. A selección do alumnado participante por parte do Concello realizarase en réxime de concorrencia competitiva. Esta selección realizarase de acordo cos principios de publicidade, transparencia, concorrencia, obxectividade e non discriminación aplicando os criterios de valoración fixados nestas bases.16. O procedemento para a selección do alumnado iniciarase de oficio, mediante a correspondente convocatoria aprobada polo órgano competente do Concello que se publicará na páxina web municipal (www.edu. coruna. es). A través da citada páxina o SME realizará as comunicacións aos participantes, sendo responsabilidade destes a consulta da mesma para obter a información relativa a listados, prazos, convocatorias de xuntanzas e outras cuestións relacionadas co programa. REQUISITOS 17. Constar empadroado no Concello da Coruña e residir na cidade xunto co seu pai e/ou nai ou representante legal 1, dende o 1 de setembro de 2016. Tamén serán aceptados empadroamentos posteriores a esa data e anteriores ao final do prazo de presentación de solicitudes nos casos en que se acredite traslado de domicilio e centro educativo motivado por cambio de localidade de residencia ao Concello da Coruña. A persoa solicitante deberá autorizar ao Concello da Coruña, marcando a casa que aparece na ficha de solicitude, para que consulte os datos do Padrón municipal e comprobar que consta empadroada na cidade.18. Estar matriculada/o e cursando 4º de ESO.19. Obter en 3º da ESO unha cualificación media de 6,5 puntos ou máis e non ter ningunha materia suspensa.20. Obter en 3º da ESO unha cualificación de 7 puntos ou máis na materia de lingua estranxeira ( inglés ). BAREMACIÓN 21. Características persoais do/a estudante para vivir durante un curso académico cunha familia diferente á propia no contexto social e académico da cultura norteamericana. Este criterio será valorado coa información que achegue o documento que figura como anexo I, que será cuberto polo centro educativo no que a/o alumna/o cursou 3º da ESO. Este requisito será valorado cun máximo de 5 puntos. De non se acadar unha cualificación media de 3 puntos non se continuará no proceso.22. Cualificación media obtida en 3º da ESO, até un máximo de 5 puntos. Estes puntos asignaranse do seguinte xeito: 23. Cualificación final da materia de lingua estranxeira (inglés) en 3º da ESO, até un máximo de 3 puntos. Estes puntos asignaranse do seguinte xeito: 24. Ingresos económicos familiares até un máximo de 10 puntos. A puntuación correspondente asignarase do seguinte xeito: Cálculo da renda.1. A renda familiar para os efectos de bolsa ou axuda obterase por agregación das rendas de cada un dos membros computábeis da familia que obteñan ingresos de calquera natureza, calculadas segundo se indica nos apartados seguintes e de conformidade coa normativa reguladora do Imposto sobre a Renda das Persoas Físicas (IRPF). Computarase o exercicio 2015.2. Para a determinación da renda dos membros computábeis que presentasen declaración polo IRPF, procederase do modo seguinte: a) Sumarase a base impoñíbel xeral coa base impoñíbel do aforro, excluíndo todos os saldos netos negativos de ganancias e perdas patrimoniais correspondentes a exercicios anteriores a 2014 e o saldo neto negativo de rendementos do capital mobiliario de 2011 a 2014 a integrar na base impoñíbel do aforro. b) Deste resultado restarase a cota resultante da autoliquidación.3. Para a determinación da renda dos demais membros computábeis que obteñan ingresos propios e non presentasen declaración de IRPF seguirase o procedemento descrito na letra a) anterior e do resultado obtido restaranse os pagamentos a conta efectuados.4. No caso de se ter estabelecida pensión de alimentos en favor de fillos integrantes da unidade familiar, a contía efectivamente percibida da mesma no ano 2015 incluirase no cómputo na renda familiar.5. A renda familiar determinada segundo os números anteriores dividirase entre o número de integrantes da unidade familiar. No caso de que exista discrepancia entre a documentación da que se dispoña para a determinación do número de integrantes da unidade familiar o SME poderá solicitar, se o considera oportuno as aclaracións ou documentación adicional e estabelecerá o número de membros que corresponda asignar.6. A falta ou defecto de acreditamento das circunstancias económicas familiares non implicará a exclusión do proceso, pero se asignarán 0 puntos neste apartado.25. Discapacidade do participante, pai, nai ou irmán/á ou calquera outro membro que integre a unidade familiar, igual ou superior ao 33%: 26. Serán seleccionadas/os os/as participantes que obteñan maior puntuación coa suma das obtidas nos distintos apartados do baremo.27. Unicamente se valorarán por parte da comisión documentos oficiais das entidades públicas e privadas correspondentes, asinados polas persoas responsábeis das certificacións que se esixen e, no seu caso, as declaracións responsábeis que se soliciten. Poderase requirir ás persoas participantes para que acheguen documentación adicional co obxecto de acreditar os méritos ou o cumprimento dos requisitos previstos nesta convocatoria. INSCRICIÓN 28. O prazo de presentación da documentación é do 28 de novembro de 2016 ao 9 de decembro de 2016. Poderá acordarse a ampliación do prazo para a presentación de solicitudes antes de que este finalice.29. O alumnado que queira participar no programa deberá inscribirse en liña na web municipal www.edu. coruna. es a través da ficha específica. Unha vez feita a inscrición o sistema elabora un xustificante de confirmación que se debe de imprimir. Este xustificante ten un número de asignación que será o de referencia de cada expediente no proceso. A documentación do expediente e a ficha de solicitude, asinada polo/a participante e a persoa ou persoas que teñen a patria potestade ou tutela sobre sobre o/a participante, deberá presentarse nos rexistros municipais ou por calquera outro medio permitido pola Lei de Procedemento Administrativo. DOCUMENTACIÓN 30. A documentación presentarase nun sobre pechado. No anverso do mesmo deberá constar o nome e apelidos da/o alumna/o solicitante e o seu enderezo. A instancia que acompañe o sobre coa documentación deberá estar encabezada polo/a alumno/a solicitante e dirixirse ao SME. a) Fotocopia do DOI (carné de identidade, pasaporte.) do solicitante e dos pais ou representantes legais. b) Resgardo da ficha de solicitude que se cubriu en liña. Debe de estar asinado polo/a participante e a persoa ou persoas que teñan a patria potestade ou tutela sobre o/a participante. c) Certificado das cualificacións correspondentes a 3º da ESO do curso académico 2015-16. d) Anexo I cuberto polo centro educativo segundo as indicacións e coas sinaturas e selo correspondentes. e) Se for o caso, certificado expedido pola Xunta de Galicia ou organismo oficial competente na materia, acreditativo do grao de minusvalía do alumno/a e/ou doutro integrante da unidade familiar. f) No caso de se autorizar na solicitude a consulta de datos tributarios, certificacións expedidas pola Axencia Estatal de Administración Tributaria (en adiantes AEAT) das declaracións de IRPF individuais de ambos proxenitores ou conxunta, correspondentes ao exercicio 2015, emitidas e datadas no mes de outubro, ou posterior, de 2016. As persoas que forman parte de unidades familiares non obrigadas a declarar ou das que as administracións tributarias non dispoñen de datos, deberán entregar unha certificación expedida pola AEAT acreditativa desta situación. g) No suposto de familias monoparentais, achegarase a certificación de quen teña atribuída legalmente a garda e custodia da persoa participante. Para estes efectos considérase “familia monoparental” a formada por nai ou pai solteira/o, ou por nai ou pai en situación de separación legal, divorcio, nulidade ou viuvez. Non se considerará familia monoparental aquela na que se teña acordada custodia compartida. A condición de familia monoparental acreditarase mediante fotocopia compulsada do libro de familia e, no seu caso, resolución xudicial de separación, divorcio, nulidade ou adopción de medidas paterno-filiais, onde figure a contía da pensión de alimentos estabelecida en favor dos menores integrantes da unidade familiar. h) Cando se teña acordada pensión de alimentos, ou exista dereito a ela, deberá achegarse, xunto coa resolución xudicial máis recente que a estabeleza, unha declaración responsábel (anexo II) do/a proxenitor/a custodio/a indicando a contía percibida por tal concepto no ano 2015. No caso de que exista incumprimento total ou parcial do abono da pensión deberá xuntarse copia da admisión a trámite da demanda de execución ou da denuncia presentada. Nos casos en que, existindo dereito a solicitar pensión de alimentos, non se acredite a súa solicitude ou a contía da mesma, non se obterán puntos no apartado de ingresos económicos familiares.31. O Concello reservase o dereito a realizar as comprobacións oportunas sobre a documentación presentada, quedando obrigada a persoa interesada a facilitar canta información e documentación lle sexa requirida polo SME para acreditar a veracidade dos datos alegados. Será causa de exclusión do procedemento non acreditar oportunamente o cumprimento dos requisitos que permiten a participación no mesmo. A falta de acreditamento das circunstancias que permitan determinar a renda per cápita que corresponda motivará a non asignación de puntuación no apartado de ingresos económicos. COMISIÓN DE VALORACIÓN 32. A Concellaría de Xustiza Social e Coidados designará a comisión do programa, que estará presidida pola Concelleira de Xustiza Social e Coidados e composta polos seguintes vogais: a Xefatura de Servizo de Educación, a Xefatura de Departamento do SME. Exercerá como secretario/a un/ha funcionaria/o do SME que designe a Concelleira, que actuará con voz e sen voto.33. A comisión de valoración dirimirá os posíbeis empates, aplicando os seguintes criterios, pola orde na que figuran. a) Menor renda per cápita familiar b) Cualificación media en 3º da ESO c) Cualificación final de inglés en 3º da ESO. d) Situación de discapacidade. e) Maior puntuación no criterio das características persoais (anexo I). LISTAXE PROVISIONAL E DEFINITIVA DE PERSOAS ADMITIDAS E NON ADMITIDAS 34. As listaxes e comunicacións relativas a este programa realizaranse a través da páxina web www.edu. coruna. es.35. Finalizado o prazo de presentación de solicitudes, publicarase un listado cos números de asignación correspondentes ás peticións recibidas.36. Tras a baremación das solicitudes, publicarase a listaxe provisional de persoas admitidas e non admitidas. Ao respecto destas últimas indicarase de xeito sucinto a causa de exclusión.37. Fronte ás listas provisionais abrirase un prazo de 10 días, para que, no caso de corresponda, se poidan emendar as falta ou achegar os documentos preceptivos. De non facelo así teráselle por desistido da súa petición. Tamén se poderán realizar alegacións ao respecto das puntuacións asignadas, sobre a base da documentación que obre no expediente. Durante este prazo só se aceptarán documentos que acrediten o cumprimento dos requisitos esixidos para participar nesta convocatoria.38. A comisión de valoración examinará as alegacións presentadas e emitirá informe motivado.39. A proposta de resolución definitiva recollerá, se procede, as alegacións presentadas. Non se realizarán comunicacións individuais fronte ás mesmas. A proposta emitirase pola Xefatura de Servizo de Educación e incluirá as seguintes relacións definitivas: a) Alumnado seleccionado (tantos como prazas se oferten no programa), sinalando aos/ás que se lles concedese unha bolsa total e a porcentaxe do custe da praza que lles corresponda aboar ás/aos restantes seleccionadas/os. b) Alumnado que, cumprindo os requisitos, non acada o número de orde que lles permita participar no programa por exceder do número de prazas. Este alumnado constituirá a listaxe de agarda. c) Alumnado que non cumpre os requisitos para participar no programa, con expresión sucinta da causa da súa exclusión.40. A proposta de resolución definitiva elevarase ao órgano competente que resolverá o procedemento de forma motivada.41. As propostas de resolución provisional e definitiva non crean dereito algún a favor das persoas candidatas propostas fronte á administración municipal até que non se publique a resolución definitiva.42. Unha vez publicada a resolución definitiva, as persoas seleccionadas disporán dun prazo de 5 días naturais para a súa aceptación, que deberá ser comunicada por escrito ao SME a través dos rexistros municipais ou en calquera das dependencias a que se refire o artigo 16 da Lei 39/2015, do 1 de outubro, del Procedemento Administrativo Común das Administracións Públicas. Transcorrido dito prazo sen que se produza tal comunicación entenderase que renuncia da súa participación no programa. De se presentar a comunicación por medio dalgún rexistro non municipal aconséllase que se remita copia escaneada da mesma (co selo de rexistro de entrada) por correo electrónico ao SME (educacion@coruna. es). 43. As persoas participantes incluídas na listaxe de agarda substituirán, por orde de puntuación, ás seleccionadas que renuncien á súa participación no programa ou que non poidan participar nel.44. A resolución definitiva esgota a vía administrativa e contra ela poderá interpoñerse recurso potestativo de reposición diante do órgano que resolveu, no prazo dun mes, na forma e condicións que determina a Lei 39/2015, do 1 de outubro, del Procedemento Administrativo Común das Administracións Públicas, ou ser impugnada directamente diante da xurisdición contencioso-administrativa, no prazo de dous meses contados a partir do día seguinte ao de publicación da resolución, de conformidade coa Lei 29/1998, do 13 de xullo, reguladora da xurisdición contencioso-administrativa. PROTECCIÓN DE DATOS 45. Os datos rexistrados polas persoas participantes no programa educativo, serán recollidos e tratados conforme á Lei Orgánica 15/1999, do 13 de decembro, de Protección de Datos de Carácter Persoal e empregaranse exclusivamente para o programa.46. Consonte coa mencionada norma, as persoas participantes poderán exercer o seu dereito de oposición, acceso, rectificación e cancelación nos termos previstos na lei. Os datos serán custodiados polo Concello con acceso por parte da empresa xestora do contrato. INDICACIÓNS FINAIS 47. A presentación da solicitudes implica a aceptación das bases da convocatoria e das condicións estabelecidas polas autoridades federais norteamericanas para a participación neste programa de intercambio.48. A realización do programa está supeditada á existencia de dotación orzamentaria e á celebración por parte do Concello da Coruña dun contrato de prestación de servizos cunha empresa xestora do mesmo.49. IMPORTANTE: a concesión definitiva da bolsa está condicionada ao cumprimento dos requisitos esixidos polas Autoridades Federais Norteamericanas para participar no programa de intercambio (referidos a: estado de saúde, nivel de inglés.) da persoa seleccionada, así como á concesión do visado correspondente. A Coruña, 28 de outubro de 2016 Vº P e Susana Vara Bilbao Belisario Sixto San José Xefa de departamento de Educación Xefe de servizo de Educación ANEXO I Programa Educativo Municipal “A Coruña no Mundo: Bolsas de estudos Junior Year 2017/2018 - 1º de Bacharelato en EE. UU.” Nome e apelidos da persoa participante: ___________________________________________________________________ Centro: __________________________________________________________ ______________________________________ I.- INFORME DE TITORÍA Puntuar as diferentes características persoais da persoa participante no proceso de selección das “ Bolsas de estudos Junior Year 2017/2018 - 1º de Bacharelato en EE. UU.” consonte o seguinte baremo: Baixa 0 Media 0.5 Alta 1 As puntuacións deben de ser acordadas pola persoa responsábel da titoría de 3º da ESO tras consultar co resto do equipo docente e coa persoa responsábel do departamento de orientación. No caso de que non seguise a persoa responsábel da titoría e/ou do departamento de orientación, intervirá a persoa responsábel da xefatura de estudos do centro. A puntuación do baremo aplicarase á persoa participante tomando como referencia comparativa as características persoais dos/as compañeiros/as da súa mesma idade. ANEXOI (continuación) Programa Educativo Municipal “A Coruña no Mundo: Bolsas de estudos Junior Year - 1º de Bacharelato en EE. UU.” Nome e apelidos da persoa participante: _______________________________ ____________________________________ Centro: __________________________________________________________________ ______________________________ II. INFORME DA DIRECCIÓN DO CENTRO – Por cada conduta estabelecida na pregunta Nº 1, se lle baixará 1 punto en relación aos puntos obtidos no apartado 1 deste Anexo. – Por cada conduta estabelecida na pregunta nº 2, se lle baixarán 2 puntos.1.- Durante os cursos de 3º e 4º da ESO, aplicóuselle ao alumno/a participante neste proceso algunha corrección por conduta contraria ás normas de convivencia do centro que implicasen suspensión do dereito de asistencia a determinadas clases ou ao centro por un prazo máximo de tres días? SI  NON  En caso afirmativo, indicar cantas e explicar brevemente os motivos da/s corrección/s.2.- Durante os cursos de 3º e 4º da ESO, aplicóuselle ao alumno/a participante neste proceso algunha corrección por conduta gravemente prexudicial para a convivencia do centro que implicasen a instrución dun expediente? SI  NON  En caso afirmativo, indicar cantas e explicar brevemente os motivos da/s corrección/s. Data: DIRECCIÓN DO CENTRO Selo Asdo. ____________________________________________ ANEXO II Programa Educativo Municipal “A Coruña no Mundo: Bolsas de estudos Junior Year - 1º de Bacharelato en EE. UU.” DECLARACIÓN RESONSÁBEL PENSIÓN DE ALIMENTOS (A cubrir unicamente de se estar a percibir pensión de alimentos en virtude de resolución xudicial por separación, divorcio ou nulidade matrimonial, ou adopción de medidas paternofiliais en favor dalgún membro da unidade familiar, ou de ter dereito á mesma) D/D.ª________________________________________________________________________________________, provisto/a de documento oficial de identidade_______________________, DECLARA BAIXO A SÚA RESPONSABILIDADE 1º.–Que durante o ano 2015 percibiu a cantidade de ________________ euros en concepto de pensión de alimentos en favor de membros que integran a unidade familiar.2º.- (A cubrir só no caso de incumprimento total ou parcial do aboamento da pensión de alimentos durante o ano 2015) Achega copia da admisión a trámite da demanda de execución ou da denuncia formulada como consecuencia da falta de pagamento da pensión: SI  NON  No caso de non achegar copia da admisión a trámite da demanda de execución ou da denuncia realizarase o cómputo da renda co cómputo íntegro da pensión de alimentos que corresponda. No caso de non se acreditar a contía que corresponda percibir en concepto de pensión de alimentos non se asignará puntuación no apartado de ingresos económicos familiares. A Coruña, _______________________________________. Asdo. ___________________________________________ 1 O termo “representante legal”, para estes efectos, resulta aplicable exclusivamente aos supostos en que a representación legal do menor non sexa ostentada polos pais, senón por unha persoa distinta.